ELŐTERJESZTÉS

Falugondnoki munkakörre beérkezett pályázat elbírálásáról

Előadó: Csorba József polgármester

Előterjesztést készítette: Finta Brigitta szociális ügyintéző

Tisztelt Képviselő-testület!

Nick Község Önkormányzatának Képviselő-testülete a 2018. májusi testületi ülésen falugondnoki szolgálat létrehozásáról döntött. A képviselő-testület határozatában rögzítette, hogy a falugondnok személyére teendő javaslattétel céljából a pályázati határidő letelte után falugyűlést hív össze.

A falugondnoki szolgáltatást heti 40 órában közalkalmazottként foglalkoztatott munkavállaló látja el. Közalkalmazotti jogviszony pályázat alapján tölthető be, csak olyan személyt lehet kinevezni közalkalmazotti jogviszonyba, aki a pályázaton részt vett és a pályázati feltételeknek megfelelt.

A pályázat a Közszolgálati Állásportál (kozigallas.hu) felületen túl meghirdetésre került a Vas Népében, a Kisalföldben, a Répce Tv képújságában, Vámoscsalád, Vasegerszeg, Uraiújfalu valamint Csánig települések hirdetőtábláin és a települések képújságaiban.

A pályázat beadási határideje 2018. július 20-án lejárt. A határidő lejártáig egy pályázat érkezett. A pályázat a pályázati kiírásban szereplő feltételeknek megfelelt. A pályázó hozzájárult ahhoz, hogy pályázatát a Képviselő-testület nyílt ülésen tárgyalja. Az elbírálás határideje 2018. július 31.

Az alábbiakban a pályázó szakmai önéletrajzát ismertetem:

Alapi Péter Jákfa, Zsédenyi u. 9.

Középiskolai tanulmányait a Barabás György Műszaki Szakközépiskola és Szakiskola bútorasztalos szakán végezte 1995-ben. 2013-ban targoncavezetői képesítést, 2017-ben építő-és anyagmozgató gépkezelő (emelő-gépkezelő) végzettséget szerzett.

Munkahelyei:

2000-től 2003-ig a Sága Foods Zrt. Sárvár- Gépkezelő

2003-tól 2013-ig Magyar Posta Zrt.– Mobilposta kezelő-Nick, Csánig

2013-tól 2014-ig Nestlé Hungária Kft Bük – Gépkezelő

2014-től 2017-ig Magyar Posta Zrt.– Mobilposta kezelő –Sárvár

2017-től jelenleg is Sága Foods Zrt. Sárvár - Raktáros

Falugondnoki alapképzéssel a pályázó nem rendelkezik, de annak elvégzését vállalta.

Kérem a képviselő-testületet a pályázó meghallgatására és a döntése meghozatalára!

Nick, 2018. július 24.

Csorba József sk.

polgármester

Határozati javaslat:

Nick Község Önkormányzatának Képviselő-testülete 2018. szeptember 1-től határozatlan időre Alapi Péter Jákfa, Zsédenyi u. 9. szám alatti lakost falugondnokká kinevezi. A főállású falugondnok közalkalmazotti jogviszonyban látja el feladatát a vonatkozó jogszabályok szerint.

Felkéri a jegyzőt a szükséges intézkedések megtételére.

Felelős: Csorba József polgármester

Dr. Kiss Julianna jegyző

Határidő: azonnal.